Document ID: /roh_data/filtered/fineweb-2-filterrobots_roh.jsonl.gz/34504

Tenor il president tirc Erdogan datti mussaments ch’il mazzament dal schurnalist saudiarab Jamal Khashoggi saja stà planisà. Che sulet intgins commembers dal servetsch secret sajan responsabels per il mazzament na tanschia betg, ha ditg Erdogan. Novs detagls – sco quai ch'igl era vegnì spetgà – n'ha el dentant betg tradì.
Erdogan ha uschia cuntraditg a las indicaziuns da l’Arabia Saudita. Lezza aveva declerà ch’il schurnalist Khashoggi saja mort durant ina pitgada. Per Erdogan n’èn las contractivas en quest cas betg serradas giu, perquai che bleras dumondas sajan avertas. En pli ha el pretendì ch'ils 18 Saudiarabs arrestads stoppian vegnir ad Istanbul davant dretgira.
RR novitads 14:00